**หลักเกณฑ์การให้ทุนสนับสนุนการตีพิมพ์เผยแพร่ผลงานวิจัยและบทความทางวิชาการจากกองทุนวิจัยฯ สถาบันโรคทรวงอก พ.ศ.2559**

**1. คุณสมบัติของผู้ขอรับทุน**

 1.1 เป็นข้าราชการหรือลูกจ้างประจำในสถาบันโรคทรวงอก **และ**

 1.2 เป็นผู้นิพนธ์ชื่อแรก (first author) หรือเป็นชื่อหลัก (corresponding author) ของผลงานที่ส่งตีพิมพ์ โดย**ไม่รวมผลงานวิจัยของนักศึกษาในหลักสูตรการฝึกอบรมต่างๆ**

**2. เกณฑ์การพิจารณาสนับสนุนผลงานตีพิมพ์**

 2.1 เป็นผลงานวิจัย (research) ที่ดำเนินการในสถาบันโรคทรวงอกหรือในประเทศไทยเป็นส่วนใหญ่โดยสถาบันโรคทรวงอกเป็นส่วนหนึ่งของงานวิจัยนั้นหรือบทความทางวิชาการ (review article) **โดยไม่ได้รับทุนวิจัยจากแหล่งทุนอื่นภายนอกสถาบันโรคทรวงอก และ**

 2.2 ผลงานวิจัย (research) หรือบทความทางวิชาการ (review article) ที่ส่งตีพิมพ์ต้องไม่อยู่ในรายชื่อสำนักพิมพ์ที่พึงระวังจาก Jeffrey Beall ของ Scholarly Open Access โดยสามารถตรวจสอบข้อมูลดังกล่าวได้ที่ <https://scholarlyoa.com/> **และ**

 2.3 เป็นการเสนอผลงานวิจัย (research) หรือบทความทางวิชาการ (review article) เพื่อส่งตีพิมพ์ใน**วารสารที่ตีพิมพ์ในประเทศ**ที่ได้รับการยอมรับให้อยู่ใน**ระดับนานาชาติ**ตามประกาศของสำนักงานกองทุนสนับสนุนการวิจัย (สกว.)1 หรือสำนักงานคณะกรรมการการอุดมศึกษา (สกอ.)2 **หรือ** เป็นผลงานวิจัยที่ส่งไปรับการพิจารณาและได้รับการตอบรับให้ตีพิมพ์ใน**วารสารต่างประเทศ**ที่เป็น Peer review journal, International journal หรือ Medicine indexed journal **และ**

 2.4 เป็นผลงานวิจัย (research) หรือบทความทางวิชาการ (review article) ที่ส่งตีพิมพ์ในวารสารฉบับที่มีการตีพิมพ์เผยแพร่ตามปกติ โดย**ไม่รวมการตีพิมพ์กรณีเร่งด่วน**

[[1]](#footnote-1)

**3. การขอพิจารณาสนับสนุนค่าตีพิมพ์**

 อัตราค่าสนับสนุนการตีพิมพ์ให้เบิกจ่ายตามเกณฑ์ดังต่อไปนี้

3.1 เบิกจ่าย**ตามที่จ่ายจริง แต่ไม่เกิน 30,000 บาท**ต่อ 1 เรื่องที่ได้รับตีพิมพ์ในวารสารนั้น หากมีผลงานวิจัยที่ได้รับการตีพิมพ์มากกว่า 1 เรื่องในปีงบประมาณนั้น**ให้เบิกจ่ายตามที่จ่ายจริงแต่รวมค่าตีพิมพ์ผลงานวิจัยทั้งหมดในปีงบประมาณนั้นแล้วไม่เกิน 70,000 บาท หรือ**

3.2 สำหรับผลงานวิจัยที่มีลักษณะเป็นชุดโครงการวิจัยที่มีทั้งการศึกษาหลัก (Principal study) และการศึกษาย่อย (Sub-study) ซึ่งได้มีการระบุไว้ตอนยื่นขออนุมัติผ่านคณะกรรมการจริยธรรมเพื่อการวิจัยสถาบันโรคทรวงอก โดยหากได้รับการตีพิมพ์รวมกันมากกว่า 1 เรื่อง **ให้เบิกจ่ายตามที่จ่ายจริง แต่รวมค่าตีพิมพ์ผลงานวิจัยทั้งหมดในชุดโครงการวิจัยนั้นแล้วไม่เกิน 50,000 บาท**ไม่ว่าจะได้รับการตีพิมพ์ภายในปีงบประมาณเดียวกันหรือไม่ก็ตาม

**4. หลักฐานประกอบการยื่นขอทุนสนับสนุนการตีพิมพ์**

 4.1 ใบเสร็จรับเงินค่าตีพิมพ์ที่ระบุวันที่มีการจ่ายเงินค่าตีพิมพ์**ตั้งแต่วันที่ 1 ตุลาคม พ.ศ.2559 เป็นต้นไป** **และ**

4.2 ผลงานวิจัยหรือบทความวิชาการฉบับเต็มที่ได้รับการตีพิมพ์ **และ**

4.3 เอกสารอนุมัติให้ดำเนินการศึกษาวิจัยของคณะกรรมการจริยธรรมเพื่อการวิจัยสถาบันโรคทรวงอก

1. ระดับคุณภาพวารสารวิชาการที่ตีพิมพ์ในประเทศ โดย คณะกรรมการประเมินคุณภาพวารสารวิชาการที่ตีพิมพ์ในประเทศ สำนักงานกองทุนสนับสนุนการวิจัย (สกว) ประกาศ ณ วันที่ 21 กุมภาพันธ์ 2556

2 รายชื่อวารสารวิชาการกลุ่มสาขาวิทยาศาสตร์และเทคโนโลยีที่ได้รับการยอมรับระดับนานาชาติของสำนักงานคณะกรรมการการอุดมศึกษา (สกอ.) จากการประชุมมติคณะอนุกรรมการกลุ่มสาขาวิชาวิทยาศาสตร์และเทคโนโลยี ในวันที่ 10 พฤศจิกายน 2551 [↑](#footnote-ref-1)